
H O T Ă R Â R E

· privind aprobarea înființării instituției publice de interes local denumită „Club Sportiv Orăşenesc Boldeşti-Scăeni”,  structură sportivă cu personalitate juridică de drept public organizată în subordinea consiliului local

Având în vedere:
 - Referatul de aprobare înregistrat sub nr. 7602/19.04.2022, prin care primarul oraşului Boldeşti-Scăeni propune înființarea instituției publice denumite Club Sportiv Orăşenesc Boldeşti-Scăeni, în subordinea Consiliului Local Boldeşti-Scăeni, structură sportivă cu personalitate juridică, de drept public 
- Raportul de specialitate întocmit de compartimentul de resort, înregistrat sub nr.9914/24.05.2022;
- avizul secretarului general, înregistrat sub nr.9915/24.05.2022;
- avizele Comisiilor de specialitate;
- dispoziţiile art.2 alin.(2) și alin. (3), art.3, art.10 alin.(2), art.15 alin.(1), art.21 alin. (1) lit.b), art.22 alin. (1) și (2), art.29, art.30 din Legea nr.69/2000 a educației fizice și sportului, cu modificările şi completările ulterioare; 
- prevederile Hotărârii Guvernului nr.884/2001, pentru aprobarea Regulamentului de punere în aplicare a dispozițiilor Legii educației fizice și sportului nr.69/2000; 
În temeiul prevederilor art. 92, art. 108, art. 129, alin. (2) lit.”a” şi lit. „d”, alin. (3) lit. „c” şi „e” şi alin. (7) lit. „f”, art. 130, art. 139 alin. (3) şi art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

 	Consiliul local al oraşului Boldeşti-Scăeni,  adoptă prezenta hotărâre:

Art.1. Se aprobă înființarea instituției publice de interes local denumită „Club Sportiv Orăşenesc Boldeşti-Scăeni”, în subordinea Consiliului Local Boldeşti-Scăeni, structură sportivă cu personalitate juridică de drept public. 
Art.2. Sediul Clubului Sportiv Orăşenesc Boldeşti-Scăeni va fi în oraşul Boldeşti-Scăeni, Aleea Clubului nr.20, judeţul Prahova.
	Art.3. Se aprobă Regulamentul de Organizare şi Funcționare al Clubului Sportiv Orăşenesc Boldeşti-Scăeni, conform anexei nr.1. 
Art.4. Se aprobă Organigrama Clubului Sportiv Orăşenesc Boldeşti-Scăeni conform anexei nr. 2.
 	Art.5. (1) Conducerea Clubului Sportiv Orăşenesc Boldeşti-Scăeni va fi asigurată de Comitetul Director al Clubului, format din 5, 7 sau 9 membri numiți de Consiliul Local pentru un mandat de 4 ani.  


(2) Comitetul Director este condus de un preşedinte cu rol executiv, ales dintre membrii comitetului pe un mandat de 4 ani.
(3) Membrii Comitetului Director şi preşedintele nu sunt remuneraţi pentru activitatea depusă în cadrul clubului. 
	Art.6. (1) Se transmit în administrare Clubului Sportiv Orăşenesc Boldeşti-Scăeni bunurile imobile prevăzute în anexa nr. 3.
(2) Bunurile vor fi predate clubului sportiv, prin contract de dare în administrare.
(3) Se împuterniceşte primarul oraşului să semneze contractul de dare în administrare. 
[bookmark: _GoBack]Art.7. Se împuternicește domnul Dumitrescu Emil cetăţean român, posesor CI  seria…, nr. ….., CNP ….., eliberat de …. la data de …., domiciliat în ……, str. …., nr…..,   să facă demersurile pentru înscrierea ”Clubului Sportiv Orășenesc Boldeşti-Scăeni” în Registrul Sportiv în vederea obținerii Certificatului de identitate sportivă, precum și alte demersuri legale necesare pentru funcționarea clubului.
Art.8. Cu ducerea la îndeplinire a prezentei hotărâri se desemnează Primarul oraşului prin compartimentele de specialitate. 
Art.9. Anexele nr. 1-3 fac parte din prezenta hotărâre.
Art.10. Prezenta hotărâre se comunică persoanelor interesate şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local. 

